《严真观》
宋代·吕公弼

卜肆垂帘地，依然门径开。沈冥时已往，思慕客犹来。

鸟啄虚檐坏，狐穿古井摧。空馀旧矶石，岁岁长春苔。

作者简介：（1007—1073）寿州人，字宝臣。吕公绰弟。以荫补官，赐进士出身。积迁直史馆、河北转运使，始通漕运，移屯兵就食京东，为仁宗赏识，擢都转运使。英宗初，拜枢密副使。神宗立，进枢密使。反对王安石变法，罢知太原府，徒知郑州，判秦州。卒谥惠穆。